JUSTIFICACIÓ

3. JUSTIFICACIÓ
====En primer lloc, abans de justificar el per què d’aquest tema i no un altre, ens agradaria explicar el motiu pel qual hem volgut que la nostra escola es caracteritzi pel treball per projectes. ==== ====La nostra manera d’entendre l’educació és el que ens ha impulsat a utilitzar aquesta metodologia, tot i que no creiem que sigui solsament això. El treball per projectes té molt a veure amb la manera de concebre com els alumnes aprenen, com elaboren i amplien els seus coneixements, i com els mestres i l’equip del centre planifiquen els seus objectius. ==== ====Tot el procés que els infants duen a terme usant aquesta metodologia és de vital importància des del principi (proposar un tema, posar-se d’acord, respectar altres opinions, l’escolta activa), fins a la seva fi (comunicar i expressar allò que saben, ser conscients dels seus aprenentatges...), i és per això que considerem que aquesta és la forma més completa i beneficiosa per aprendre. ==== ====A l’hora d’escollir el tema a tractar per al nostre projecte, vam veure que el que més ens interessava, i alhora creiem que podia ser interessant per als infants, eren qüestions difícilment abastables per nosaltres mateixos: el cel, les estrelles, l’univers, els planetes... Finalment, doncs, vam decidir que aquest seria l’eix central del nostre treball. Creiem, d’altra banda, que aquesta temàtica pot ser molt adequada per introduir les TIC a la nostra metodologia, doncs gràcies a les noves tecnologies podrem acostar els infants a una realitat que els queda bastant llunyana. Considerem que els coneixements que adquiriran al llarg d’aquesta unitat de programació els seran de gran utilitat en etapes posteriors, on els podran seguir ampliant. ====